el el el el el el el el el el el el el el el el el el el el el el el el el el el el el el el el el el el it el en el fr fr en el fr fr it el fr it fr el fr it fr el fr it it el oc it fr el fr it en el ja fr en el fr fr fr el fr it el fr it el el el el el en el en fr el el el pt el fr el it el ja el en el fr el de el de el de el el el el el el el el el el el el el el el el el el el el el el el el el el el el el el el el el el el el el el el es el uk el el en ru el el el el el el el el el el el el el el el el el el el el el el el el el el el el el el el el
Ο Ιωακείμ (Μάκης) Χάβος (Νέα Μάδυτος Θεσσαλονίκης, 5 Σεπτεμβρίου 1969), είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του αμυντικού μέσου και μέχρι πρότινος ήταν προπονητής του Απόλλων Σμύρνης.
5 Σεπτεμβρίου 1969 (1969-09-05) (53 ετών)
* Οι συμμετοχές και τα γκολ στις προηγούμενες ομάδες υπολογίζονται μόνο για τα εγχώρια πρωταθλήματα.
Ο Μάκης Χάβος ξεκίνησε την καριέρα του αγωνιζόμενος στην τότε ερασιτεχνική ομάδα του Αχιλλέα Τριανδρίας και σε πολύ σύντομο χρονικό διάστημα σε αρκετά μικρή ηλικία (18 ετών) αποκτήθηκε από τον Ολυμπιακό, όπου με προπονητή τον Αλκέτα Παναγούλια αγωνίστηκε στο πρώτο μισό της περιόδου 1987–88. Για το υπόλοιπο μισό της ίδιας περιόδου δόθηκε δανεικός στον Απόλλωνα Καλαμαριάς, για να συνεχίσει την επόμενη χρονιά στα Τρίκαλα (Γ΄ Εθνική), όπου πλέον πήρε πολλές συμμετοχές.
Επανήλθε στην Α΄ Εθνική μετά από έναν χρόνο, αγωνιζόμενος ως βασικό στέλεχος πλέον για συνολικά 3 χρόνια με τη φανέλα του Πανσερραϊκού. Το καλοκαίρι του 1992 αποκτήθηκε από τον ΠΑΟΚ, στον οποίο αγωνίστηκε για τα επόμενα 4,5 χρόνια, μέχρι το πρώτο μισό της περιόδου 1996–97. Συνέχισε στην ομάδα της Ξάνθης για τα επόμενα 3,5 χρόνια, ως το τέλος της περιόδου 1999–2000.
Συνέχισε στη Β΄ Εθνική με τη φανέλα του Ακράτητου, με την οποία κέρδισε την άνοδο στην Α΄ Εθνική και παρέμεινε στην ομάδα ως το πρώτο μισό της περιόδου 2002–03. Το φινάλε της ίδιας χρονιάς τον βρήκε για δεύτερη φορά στον Πανσερραϊκό (Β΄ Εθνική). Μετά από ένα σύντομο πέρασμα από τον Εθνικό Αστέρα την περίοδο 2003–04, έκλεισε την καριέρα του στον Θρασύβουλο (αρχικά στη Γ΄ και στη συνέχεια στη Β΄ Εθνική), αγωνιζόμενος για τα επόμενα δύο χρόνια (μέχρι το πρώτο μισό της περιόδου 2005–06), οπότε και τερμάτισε την καριέρα του.
Συνοπτικά σε 18 χρόνια (19 αγωνιστικές περιόδους) παρουσίας στις τρεις εθνικές κατηγορίες, αγωνίστηκε:
Σε 342 αγώνες Α΄ Εθνικής (πέτυχε 17 γκολ)
Σε 50 αγώνες Β΄ Εθνικής (πέτυχε 1 γκολ)
Σε 72 αγώνες Γ΄ Εθνικής (πέτυχε 4 γκολ)
Από τα 22 τέρματα που πέτυχε σε αγώνες πρωταθλήματος των τριών κατηγοριών, τα 20 ήταν με σουτ και τα 2 με εκτελέσεις πέναλτι. Αγωνίστηκε σε 2 ευρωπαϊκούς αγώνες με τον ΠΑΟΚ (με αντίπαλο την Παρί Σεν Ζερμέν για το κύπελλο ΟΥΕΦΑ της περιόδου 1992–93), ενώ αντίκρισε την κόκκινη κάρτα συνολικά 5 φορές στην καριέρα του.
Ο Μάκης Χάβος αγωνίστηκε μόνο μία φορά στην εθνική Ελλάδας, σε έναν φιλικό αγώνα με αντίπαλο την Κύπρο στο Καυτανζόγλειο Στάδιο (2 Σεπτεμβρίου 1992), με προπονητή τον Αλκέτα Παναγούλια. Είχε περάσει ως αλλαγή με την έναρξη του δευτέρου ημιχρόνου στη θέση του Στράτου Αποστολάκη.
Υπήρξε διεθνής και με την εθνική Νέων το 1987.
Ξεκίνησε την προπονητική του καριέρα αρχικά ως βοηθός προπονητή σε διάφορες ομάδες. Πρώτα του Λύσανδρου Γεωργαμλή στον Εθνικό Πειραιά και αργότερα στον Παναιτωλικό και στη συνέχεια του Νίκου Κωστένογλου στην ΑΕΚ αλλά και στον Αστέρα Τρίπολης. Στην ΑΕΚ εργάσθηκε και ως σκάουτερ.
Ως πρώτος προπονητής εργάσθηκε για πρώτη φορά στον Αγροτικό Αστέρα στη Β΄ Εθνική το 2009–10, διαδεχόμενος στο πόστο αυτό τον Γιώργο Φοιρό. Υπό την καθοδήγησή του η ομάδα σε 23 αγώνες σημείωσε 8 νίκες, 11 ισοπαλίες και 4 ήττες.
Το καλοκαίρι του 2010 προσελήφθη από τον ΠΑΟΚ ως βοηθός του Παύλου Δερμιτζάκη, μετά την απομάκρυνση όμως του τελευταίου ανέλαβε την τεχνική ηγεσία της ομάδας. Υπό την καθοδήγησή του ο ΠΑΟΚ προκρίθηκε από τη φάση των ομίλων του Europa League 2010–11 στην επόμενη των νοκ άουτ αγώνων. Με το τέλος της αγωνιστικής περιόδου έλυσε το συμβόλαιό του με τον ΠΑΟΚ.
Τον Ιούνιο του 2012 ανακοινώθηκε από τη Βέροια. Έπειτα από συνεχόμενες νίκες στους φιλικούς αγώνες και μια πολύ καλή εμφάνιση απέναντι στον Ολυμπιακό Πειραιώς ακολούθησε η ήττα από τον Πανιώνιο με 0-1, που είχε ως αποτέλεσμα την παραίτησή του.
Τον Ιανουάριο του 2013 συμφώνησε με τον Παναιτωλικό, ο οποίος βρισκόταν στη μέση της βαθμολογίας της Football League, σημειώνοντας όμως ένα εξαιρετικό αήττητο 23 αγωνιστικών[1][2] και μέσω της διαδικασίας των πλέι οφ κέρδισε την άμεση επάνοδο στη Σούπερ Λίγκα. Την επόμενη χρονιά (2013-14) ο Παναιτωλικός απέδωσε εξαιρετικό ποδόσφαιρο κατά διαστήματα, τερματίζοντας στην 8η θέση μαζί με τον Λεβαδειακό,[3] ενώ νίκησε τον Παναθηναϊκό[4] και τον ΠΑΟΚ,[5] απέσπασε ισοπαλία από τον Ολυμπιακό[6] και ηττήθηκε μόλις δύο φορές σε 17 αγώνες στο γήπεδό του. Με τη λήξη του πρωταθλήματος την άνοιξη του 2014, ανανέωσε για ακόμη έναν χρόνο.[7]
Την επόμενη περίοδο (2014-15) ο Παναιτωλικός τερμάτισε 7ος (η καλύτερη θέση στην ιστορία του), χάνοντας την είσοδο στα play-off και την ευρωπαϊκή έξοδο έχοντας δύο μόλις βαθμούς λιγότερους από τον πέμπτο Ατρόμητο. Τη χρονιά αυτή ξεχώρισε η νίκη επί του ΠΑΟΚ στην Τούμπα,[8] η ισοπαλία με τον πρωταθλητή Ολυμπιακό στο Αγρίνιο για μια ακόμη χρονιά[9] και σημαντικά ρεκόρ (τρίτη καλύτερη άμυνα στο πρωτάθλημα, περισσότεροι βαθμοί και λιγότερες ήττες στην ιστορία του),[10] με την ολοκλήρωση όμως του πρωταθλήματος, Παναιτωλικός και Χάβος αποφάσισαν τη μη συνέχιση της συνεργασίας τους.[11] Με απολογισμό 46 νίκες, 27 ισοπαλίες και 32 ήττες,[12][13] είναι ο πλέον επιτυχημένος προπονητής στην ιστορία του συλλόγου (ποσοστό νικών άνω του 45%).
Στις 27 Οκτωβρίου του 2015 ο Μάκης Χάβος ανακοινώθηκε από την ΑΕ Λεμεσού ως ο νέος προπονητής του κυπριακού συλλόγου,[14] θέση από την οποία αποχώρησε τον Φεβρουάριο του 2016.[15] Στο τέλος του ίδιου μήνα ανέλαβε τον Αστέρα Τρίπολης,[16] από τον οποίο αποχώρησε σχεδόν επτά μήνες αργότερα.[17]
Τον Ιανουάριο του 2017 επέστρεψε έπειτα από 1,5 χρόνο απουσίας στην τεχνική ηγεσία του Παναιτωλικού.[18]Στις 7 Ιανουαρίου του 2018 η συνεργασία του με τον Παναιτωλικό λύθηκε.[19]
Από τις 5 Σεπτεμβρίου του 2018 είναι ο προπονητής του ΠΑΣ Λαμία 1964 διαδεχόμενος τον Μπάμπη Τεννέ.[20]
Τον Οκτώβριο του 2019 αναλαμβάνει προπονητής στον Παναιτωλικό Γ.Φ.Σ. Ένα χρόνο αργότερα λύνει το συμβόλαιο του με την ομάδα του Αγρινίου.
Τον Μάρτιο του 2021 ανέλαβε τον Απόλλων Σμύρνης διαδεχόμενος τον Γιώργο Παράσχο. Ο Έλληνας τεχνικός καθοδήγησε την ομάδα καθ' όλη τη διάρκεια των πλει-άουτ της Super League 1 (2020-21) και παρά τη μόλις μία νίκη σε επτά παιχνίδια, εξασφάλισε την παραμονή της στην 1η κατηγορία. Παρόλα αυτά οι δύο πλευρές έλυσαν κοινή συναινέσει τη συνεργασία τους στο φινάλε της σεζόν [21].
Είναι παντρεμένος και πατέρας δύο παιδιών, του Σίμου-Μάριου και του Γιώργου-Ραφαήλ.
↑ «Football League 2012-13».
↑ «Παναιτωλικός Γ.Φ.Σ. : Α΄ Εθνική έχω ανεβεί κι έχω τρελαθεί-overlap.gr». Αρχειοθετήθηκε από το πρωτότυπο στις 3 Ιουλίου 2014. Ανακτήθηκε στις 14 Φεβρουαρίου 2015.
↑ «ΠΑΟΚ-Παναιτωλικός 1-2». sport24.gr. 31 Ιανουαρίου 2015. Ανακτήθηκε στις 19 Μαΐου 2015.
↑ «Παναιτωλικός-Ολυμπιακός 1-1». sport24.gr. 30 Αυγούστου 2014. Ανακτήθηκε στις 19 Μαΐου 2015.
↑ «βαθμολογία Super League 2014-15». superleaguegreece.net. Ανακτήθηκε στις 19 Μαΐου 2015.
↑ «Ανακοίνωση ΠΑΕ Παναιτωλικός». panetolikos.gr. 18 Μαΐου 2015. Αρχειοθετήθηκε από το πρωτότυπο στις 22 Μαΐου 2015. Ανακτήθηκε στις 19 Μαΐου 2015.
↑ «Makis Chavos». transfermarkt.co.uk. Ανακτήθηκε στις 19 Μαΐου 2015.
↑ «Χάβος ο ρέκορντμαν και πολυνίκης». sportait.gr. 18 Μαΐου 2015. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 19 Μαΐου 2015.